TIMLILIT AKK D MUḤEND U YEḤYA
TIMLILIT AKK D MUḤEND U YEḤYA
AYmis Asalu Yennayer 1991 sYur Eumer ULAMARA
Tikkelt tamezwarut mi neẓra Muḥend U Yeḥya (s yisem-is Abḍella Muḥya), akken
a Y-d-yefk tadiwennit (interview), leğwab-is yegzem : « nekk s timmad-iw ulac ayen a wen iniY. »
Γas akken, nemlal di lqahwa n Eemmi Ḥmed. Yella netta akk d yemddukal-is : Eemmi Ḥmed, Muḥend akk d Meẓyan. YuY-iten lḥal ḥman deg wawal, ulac tin ğğan. DYa din i yaY-d-yenna Muḥend U Yeḥya :
« Aql-aY dagi d tarbaet, mkul yiwen d acu yenna. Ala amsefhem ur nttemsefham ara. Ihi ma tebYam arut ayen tebYam deg ujernan-nwen. »
Akken i teffeY. Ilmend tdiwennit kan n Muḥend U Yeḥya, nuYal-d s snat
tkasiḍin n unejmae-agi, di lqahwa n Eemmi Ḥmed (18 Boulevard Richard Lenoir 75011 Paris).
AMEK I YEBDA WAWAL ΓEF LEBNI DI TMURT, WISSEN !?…
Muḥend U Yeḥya, yezzi Yer Eemmi Ḥmed
… Akka dYa i yas-nniY i Muḥend. Ma yebYa ad yebnu di tmurt, ad yebnu ddaw tmurt axir. Akken ur t-iẓer yiwen ; ur yettasem yiwen. Axater ass-a imdanen lhan-d ala di tid n wiyaḍ…
Meẓyan
Ula Yur-neY akka ! Llan sin n lğiran, yiwen ibennu s-ya, yettali Yer igenni s texxamin nnig tiyaḍ, lğar-is iṭṭafar-it-id s-ya, s lḥiḍ n tlajurt, akken ad yeḥjeb lḥara-s. wissen dYa amek tefra gar-asen ass-a…
Eemmi Ḥmed
ẓer kan les ‘conneries’-nneY, ala tigi i wumi nessen !…
Acemma kan awal ibeddel.
Muḥend
Ass-a nekni nuḥwağ irgazen i tdukli. Ayen akk nebYa iban am lemri.
Eemmi Ḥmed
Mačči weḥd-ek i telliḍ a Muḥend, ilaq-ak ad temsefhameḍ d wiyaḍ. Acu ara k-yawin Yer yemYaren n taddart ad tettmerẓaḍ yid-sen ? Mačči d lḥeqq fell-ak.
Muḥend U Yeḥya
Ala a Muḥend ! ImYaren eğğ-iten di lehna . ImYaren qqar-asen : mselxir fell-awen, ssalam elikum, rrbeḥ mi tellam bxir, s-yin wwet eeddi !
Eemmi Ḥmed, ileqqem awal i Muḥend U Yeḥya
Win yellan d amYar dYa ad iruḥ Yer lḥiğ akken ad yekkes ddnub…
Muḥend, Din din Muḥend igzem-as awal
Teẓram amek sen-qqareY i yemYaren di tmurt ? Tellam dagi ur tessinem ara Rebbi, ur terrim tamuYli Yer win ixussen neY igellil, taggara truḥem Yer Mekka treğğmem ciṭan ; yerna tewwim-t-id yid-wen.
Muḥend U Yeḥya
Widen ini-yasen kan : reğmet ciṭan yellan di tmurt-nneY uqbel win n medden. D win nneY i yezwaren.
Awal itezzi Yef tlajurin, imYaren, ciṭan… wissen anda ara ssiwḍen ma tkemmel akka ?
ASALU
Acu twalam degmi akka tbeddel liḥala di tmurt n Lezzayer ?
Muḥend U Yeḥya
Ur ttwaliY acemma, neY ayen walaY nekk d ayen walan medden. Tidett kan, nekk awal nniY-awent-id di tazwara, si terbaet i d-itekk ṣṣwab. A s-nkemmel akka ma tebYam.
Tasusmi… dYa Muḥend U Yeḥya ikemmel-d awal is
Am akken nnan wiyaḍ, diri win i tt-yettcuddun, s trumit ‘il ne faut pas se prendre au sérieux’. Dacu i yaY-yerwin nekkni : nella učči-nneY d seksu, aql-aY negguma ad as-nexḍu ! Atan seksu-ya ur nerbiḥ ara fell-as ! Ilaq-aY a nwali acu tetten leğnas nniḍen, widen irebḥen am Lalman akk d Japu. Ihi ma yella Lalman itett la choucroute, nekkni a tt-nečč. Ma yella Japu itett rruẓ, ilaq nekkni a nečč rruẓ. Xater kra yellan da, deg wallaY, si teebbuṭ i d-itekk. Akka neY ala a Eemmi Ḥmed ?
ZiYen Muḥend ur yettu yara tin akken n ciṭan, yuYal-d Yer at iččumar-nni…
Muḥend
DdiY iḍelli Yer yiwet tmeYra, newwi-d tislit di Montreuil. Dinna di tmeYra dYa, mačči yerra-yaY-tt Yer lpulitik ccix-nni ! Awaah d axessar !
Nella ihi nettqessir akk d leḥbab, kul yiwen s ansa i d-yekka. Acemma kan ata yusa-d ccix ara d-yeYren lfattiḥa. Akken kan d-yekcem si tewwurt, dYa yuli-yi-d lgaz. Ačamar anect n tmedwezt, ma d cclaYem ulac ! Yerna yelsa-d kulci d amellal amzun d isYi. Nniqal kkreY-d ad ffYeY. NniY-as i Ḥamid : ‘Nekk ur qebbleY ccYel-a, ur ttYimiY dagi’. YuYal yeṭṭef-iyi, yerna d leib a sen-d-ffYeY si tmeYra. Mi d-yewweḍ lawan n lfatiḥa, yebda-d tisurtin-nni-ines. IseYzef tatabaṭaṭa, nekkni ur nefhim yiwet. Awaah d imcumen at ičumar-agi.
Mi yekfa, yesteqsa-t yiwen yenna-yas :
‘Nekk zewğeY bla ma neYra lfatiḥa, yeḥrem neY ala ?’
Ccix-nni isusem dYa yenna-yas : ‘Amek kečč akk d trumit ?’
Aqcic-nni ikemmel-d yenna-yas :
‘Ala nekk akk d tzzayrit.’
DYa eerqent-as i ccix-nni. Yezzi deg wawal ur d-iğaweb, ur isusem. Dinna kan yenteq yiwen yenna-yas :
‘A ccix, i win ara yeẓẓalen s teqbaylit, iğuz neY la yağuz ?’
Din, ineggez ccix amcum am win t-yewten s rrsas. Udem-is yuYal d aberkan, allen-is uYent, yenna-yas :
‘D leḥram, d leḥram, d lmuḥal ur tewwiḍ ara ! awal Rebbi d taerabt, leqran s taerabt, taẓalit s taerabt.’
Imiren dYa tekker. Mkul yiwen acu d-yenna, ur tfehhmeḍ awal. Welleh ar qrib yettwet ccix-nni bu ‘čamar. Lemmer deg webrid ad yečč tiYrit. Awaaah ! a Y-ssiwḍen Yer lgirra gar-aneY wigi !
TAMESLAYT… TIMESLAYIN, 1954, 1962…
Muḥend
Skud ur tefri yara temsalt-agi n tmeslayin di tmurt-nneY, ur nezmir ara a nerr iman-nneY d imdanen. Mkul lğens Yur-s lasel, nekkni d acu-yaY ? Ibaetiyen-agi bYan ad qqnen Lezzayer Yer ccerq akken a nuYal d irbiben-nnsen.
Walit kan ! Yewweḍ-aY-d lhem n Xumini Yer tmurt. NYil yekfa lweqt-nni n leḥruz, wigi rran-t-id. Di lbutt-agi ieeddan di Tizi Wezzu, Yef setta n tmeddit, welleh ar qrib i tt-yewwi Lfis ! Mačči d axessar wagi ?
Eemmi Ḥmed
Ayen d-tenniḍ akka a Muḥend, nekk walaY ur d-yusi yiwen si berra ad yebuṭi di Tizi. D at tmurt akk. Amek d wid i yuYalen d at ičumar ? Tella daYen tayeḍ : tamurt-nneY meqqret, Yezzifet, hrawet. Si Lezzayer Yer TamenYest. Maena kunwi tesimziyemt-id Yer Tizi kan !
Muḥend U Yeḥya
Ma tebYiḍ, rnu-yas alamma d Dunkerque a Eemmi Ḥmed.
Muḥend
Si 1962 Yer da, F L N yexdem tidak-is. Sḥercen wiyaḍ qqaren-asen belli mačči d inselmen, mačči d Izzayriyen n tidett, d afus n weedaw. Amek tebYiḍ deg useggas kan n tugdut ad yettwakkes waya ? Ass-a ilaq-aY a nekkes rraj yellan di tmurt-nneY. A neddukel afus deg ufus a d-neffeY si tesraft-agi deg yaY-yenṭel wafalan (F L N) amcum.
Muḥend U Yeḥya
Ma yella neqqim akka s tlufa-nneY, ur nezmir i yiwet. Di 1954 nni, lemmer neḥric, tili a nebges Yer uxeddim, a neṭṭef iqemmaḥ-nneY. Zer kan tura Japu, yiwen wass bYan ad wten Marikan. Yeḍḥa-d d Marikan i sen-ismecḥen taYebbart. Ihi seg wassen uYalen susmen, fehmen iman-nnsen. Ass-a yusa-yasen-d d asfel. Kecmen-tt di lkumirs d tiknikt, snernan tamusni di tmurt-nnsen. Aṭas ideg ifen Marikan. Ihi nekkni win yebYan taYawsa ad icemmer i yiYallen-is, ad yeṭṭef imi-s. Qqaren dYa ‘les anciens’ : “talast ma tekker fell-ak, xersum tuṭṭfa yimi.”
Muḥend
Nezmer a nexdem neY ur nezmir ara, wagi d awal kan ! Di sektember-agi d-iteddun, a tebdu leqraya s tmaziYt di Tizi, s-yin a twaliḍ ma nezmer neY ma ur nezmir. Ayen ur xeddmen wiyiḍ nekkni a t-nexdem. TawaYit tameqqrant dYa, d amek ara d-nerr kra n leqraya akk d ttrebga n tidett di tmurt-nneY. Ass-a taluft tameqqrant d tagi. Srewten s tarwa-nneY acḥal-aya ma d tarwa-nnsen fkan-tt ad tYer di tmura n berra, Fransa, Legliz d Marikan ; tura ğğan tamurt tenger…
ASALU
Iḍelli kan, mi yufan Yer yiwen lkaYeḍ yuran s tmaziYt a t-zzuYren . ass-a tbeddel : teffYen-d ijirnanen tiktabin s TmaziYt…
Muḥend
Ulac laman ! Γurwet a ken-kelxen ! Skud ur frint ara ur nessusum ara. Mačči dYa mi Y-d-fkan adipartma di Tizi, neY yeffeY-d ujernan a s-tiniḍ frant ! acḥal dYa i kelxen fell-aneY si 1980 ar ass-a. Di taddart-nneY sin i wwin Yer lḥebs Yef tmaziYt-agi…
Muḥend U Yeḥya
MmektaY-d yiwet teqsiṭ. Yiwen wass ttqessireY d yiwen wemYar, nniY-as : “Tamurt-agi-nneY, bezzaf tella deg-s lexsara !” DYa netta yenna-yi-d : “Ih ! Maâna lexsara tettili anda yella lxir !”
Ihi arrac-agi-nneY Yas wwin-ten Yer lḥebs, yella lxir, qedder Yef yiman-ik. Llah ibarek lxir yella, irgazen-nneY ur ttfukkun ara.
NELHA-D DI TYENNATIN-AGI !…
Meẓyan
Akka dYa i yas yenna Dda Musa : « Anda yella useqqi azeggaY, ruḥ a tmecḥeḍ, ma ulac yettfakka Rebbi ad aY-ifakk. » Mi t-steqsaY acu-t useqqi-ya azeggaY, dYa yenna-yi-d : « Iih ! Anda yella rrbeḥ ! D win i d aseqqi azeggaY ».
Muḥend U Yeḥya
Am akka s-yenna wagi, aql-aY newweḍ Yur-s.
Muḥend
Teẓram ! Skud mazal-aY di tyennatin-agi n leğwamae di tmurt-nneY…
Eemmi Ḥmed, ineggez-d.
Eğğ-aY di laenaya-k si temsalin-agi n Rebbi d leğwamae ! a d-nezzi a d-nezzi a d-nuYal Yer din. I melmi a neddu Yer zdat ?
Muḥend U Yeḥya
Lğamae yelha d amkan anda tettili lehna, yettili ssmaḥ… a tkecmeḍ Yer lğamae s wurfan, a d-teffYeḍ s-yin susṭa !
Muḥend ibeddel awal, seg uzebbuj Yer tulmutt
Nekk, walaY absolument ad mlilen yilemẓiyen-agi-nneY ; ama d Irsidi (R.C.D), ama d afafas (F.F.S), ad dduklen i yiwet tcemlit, akken a d-nawi lḥeqq-nneY d azuran.
Meẓyan
Ahat yibbas ad mlilen ; d ayen akk i nessaram. Ad dduklen afus deg ufus a s-ččen seksu…
Muḥend U Yeḥya
Ala ! Akka ay axir. Sin ipartiyen neY ugar, yelha. Akka win yeccḍen wayeḍ a d-yeqqim. Tura dYa a ttwaliY llant tismin. Ilaq kan ad ilint Yer sswab d usnerni, mačči Yer ucebbaḍ n tmellalin…
Muḥend
Amek lhant tismin ? Deg yexxamen attan terwi gar watmaten ! Γas akken s wawal kan. DYa i ccifan ipartiyen-agi acu ttrağun akken ad nnaYen akken ilaq neY ad frun akken ilaq ?
Muḥend U Yeḥya
NniY-ak cwiṭ n ccwal yelha. Mi temjadaleḍ akk d yiwen, s-yin akkin ruḥet swet-as lqahwa…
ASALU
Ass-a taluft tameqqrant d tagi. Ma yella d amjadel, neY d akritiki Yef tsertit, anwi abrid ara taY tmurt, ulac uYilif, d tinna dYa i d tugdut. Ayen n diri d awalen-nni : ‘wihin akka, wagi akka, wagi d axabit.’… TuYal am tin n iderma-nni n zik.
Muḥend
Akka dYa ! deg wakken d-lhan gar-asen, atan ttun axsim-nni ameqqran : Afalan-nni, at ičumar-nni, akk d la crise-nni…
Muḥend U Yeḥya
Ur ttakk ara tameẓẓuYt i tigi, xaṭer nniY-ak, s-ya Yer zdat yiwen ur tt-yettağew Yef wayeḍ.
AH ! TIKASIḌIN-NNI ?…
ASALU
I tkasiḍin-nni mazal tessuffuYeḍ-d ?
Muḥend U Yeḥya
…
Muḥend U Yeḥya yeṭṭerḍeq s taḍsa. ZiY awal-agi n tkasiḍin yesmekta-yas-d taqsiṭ nniḍen. DYa d Meẓyan i d-ineṭqen d amezwaru.
Meẓyan
Attan tewweḍ-d teqsiṭ-nni n tkasiḍin. Ilaq aY-tt-id-teḥkuḍ a Eemmi Ḥmed !
Eemmi Ḥmed
Aah ! Qbel a wen-tt-id-ḥkuY, a wen-d-zwireY amek i d-tusa.
Yenna-yi-d Muḥend iḍelli : « Tura mi ara tselleḍ i rradyu n Lezzayer ur tfehhmeḍ ara. Heddren ala s tmaziYt-nni taqurant. » DYa nniY-as i Muḥend : « a ssieqa ! Ayagi ur yelhi yara ! xater ma yella s tefransist ur fehhmeY ara, s taerabt ur fehhmeY ara, ma yella s tmaziYt ur fehhmeY ara, dYa d tawaYit ! » d tagi dYa i d sebba s yes-d-ḥkiY taqsiṭ-agi n tkasiḍin.
Muḥend U Yeḥya
Wet a Eemmi Ḥmed, ur tezzi yara i wawal !
Eemmi Ḥmed
Iruḥ yiwen si Fransa Yer tmurt. Netta yuY tanumi yesmuzgut i rradyu TamaziYt akk d rradyu Tiwizi. DYa yessen akk awalen-a ijdiden n tmaziYt. ass-mi yewweḍ s axxam-nnsen yufa-d baba-s yenna-yas :
« Azul fell-ak a baba. »
Baba-s-nni ur yefhim ara neY yefhem ayen nniḍen…
Yenna-yas : « Amek aezul ? »
Yenna-yas : Yak a mmi atmaten-ik meẓẓiyit, yerna kečč tura kan i d-texḍeḍ, tebYiḍ a teezleḍ ?
mmi-s-nni eerqent-as,
yenna-yas : « Ala ! NniY-ak azul a baba, d TamaziYt ! »
Baba-s-nni ikemmel, inna-yas : « Amek ? »
Inna-yas : « TebYiḍ a teezleḍ ad ternuḍ ad tawiḍ tamazirt ? »
Aqcic-nni yuYal yemsefham netta d baba-s. yuYal yezzi Yer yemma-s, yenna-yas : « Γurem a yemma atan wwiY-am-d kra n tesfifin ! »
TamYart-nni tefreḥ, nettat am temYarin nniḍen, tḥemmel ad tnadi di tbalizt n mmi-s.
Tenna-yas : « A lxir-iw ! Yernu ulac tisfifin dagi di tmurt ! »
TamYart-nni tnuda di tbalizt, ur tufi yara tisfifin, tenna-yas :
« A mmi ur ufiY ara tisfifin ! »
Mmi-s-nni iger afus-is Yer tbalizt, yenna-yas : « Hatentin tisfifin ! D tigi i d tisfifin ! Xemsa neY setta i yam-d-wwiY, yerna lhant ! »
yemma-s-nni thuz aqerruy-is, tenna-yas : « A mmi ! Tigi neqqar-asent tikasiḍin ! »
Muḥend, s wurfan.
Iban wi ? Ur nessin ara tameslayt-nneY, aql-aY dagi a nettaḍsa Yef tmeslayt-nneY d yiman-nneY.
Eemmi Ḥmed
Kečč a Muḥend ! Aql-ik trekkbeḍ alYem yewwi-k Yer sseḥra ?!…
Muḥend
Nekk, arraw-iw s TmaziYt kan i sen-heddreY deg wexxam. Ulac “Eelxir”, arraw-iw nekk azul kan i qqaren. Ameẓyan-nni yekcem aseggas-a Yer lakul. Ass-mi yekcem kan eerqent-as ; yufa dinna ddunit nniḍen s taerabt. Zer kan ! Ilmend i deg a s-ldin allen, netta rran-t Yer tesraft. Wanag tasarut n llufan d tameslayt n tyemmatt-is ; d tin i yes yeṭṭeḍ ayefki ara yeṭṭeḍ tamussni !…
Eemmi Ḥmed
Teẓriḍ anda i tent-nuY a Muḥend ? NuY-itent dagi ! Deg wallaY. Ilaq-aY a nexdem « la révolution mentale. »
Muḥend U Yeḥya
Acu i d-aY-ixussen ?
Eemmi Ḥmed
D rray i yaY-ixussen ! Nelha-d di tlufa gar-aneY almi nettu tid i yaY-yuYen s tidett…
Eemmi Ḥmed yezzi deg wawal, iruḥ akkin, yuYal-d akka, acemma kan, Muḥend yegzem-as awal.
Muḥend
Tella tayeḍ a wen-tt-iniY. Ussan-agi ieeddan yenna-yi-d mmi : « A baba, melmi ara YreY TamaziYt ? ». welleh ar yi-iYaḍ meskin. DYa imiren nniY-as : « Ala a mmi, am kečč am wiyaḍ, issin taerabt, tafransist ; akka kra yiseggasen ad teYreḍ TamaziYt. » Wissen ma skadbeY-as neY ala… NniY-awen d ‘les baathistes’-agi i yaY-yenYan !…
Eemmi Ḥmed
Ma tebYam a nemsefham yeshel ! Tamsalt n lislam weḥdes, tamsalt n taerabt weḥdes. Win yebYan ad yeẓẓal, ad yeẓẓal s wayen s-yehwan : s taerabt-is, neY s tmaziYt-is, neY s teglizit-is. Rebbi ifehhem akk timeslayin n widen i d-yexleq !
Muḥend U Yeḥya
Awaah ! Mi tennulem awal-agi n ddin, dYa ad teḥmum. Zret tamsalt-agi, ur tt-frin acḥal n leqrun-uya. A wi yufan, mkul wa ad yelhu kan d llaẓ-is…
TILIBIZYU-NNI N TSURTIN AKK D ‘LES CONNERIES’
ASALU
Amek twalam ad tili tilibizyu s tmaziYt… ass’ azekka ?…
Eemmi Ḥmed
Ma d tilibizyu ur fehhmeY ara, ula iwumi-tt !
Muḥend U Yeḥya
Tilibizyi, akken ad telhu, ilaq ad tili am wegraw-agi-nneY : wid ur nettemsefham ara ; mkul yiwen s anda ikerrez… akken, ad telhu. Ma yella d tilibizyu n tsurtin… yif-itt fiḥel.
Muḥend
Tella tayeḍ a Muḥend U Yeḥya ! Akken ad telhu tilibizyu n Lezzayer, ilaq ad tili di tazwara s tzzayrit, s tmeslayt n Lezzayer : taerabt akk d tmaziYt. ma laqen snat n’les chaines’, ad ilint snat ‘les chaines’. NYan-aY s les films n Maser… Welleh ar teččeḍ lkarbir ! Ass-a, wid ifehmen ur ssaYayen ara tilibizyu deg yexxamen-nnsen. Xaṭer d libizyu n tsurtin akk d tin n’les conneries’.
Tameslayt yifen akk timeslayin !…
Meẓyan
Di Bgayet, ussan-agi ieeddan, qqimen sin heddren s Teqbaylit. Acemma kan tekker gar-asen, bdan leeyaḍ, wissen dacu deg mxalafen. FkiY tameẓẓuYt : akken ḥman ttnaYen rran-tt s taerabt !…
Eemmi Ḥmed
TawaYit-nneY d tagi : alxir-nneY s taerabt, rregmat-nneY s taerabt. Yerna awal-nni d-tennam belli tamaziYt yiwet kan i yellan, nekkini ur qbileY ara. Mi ara heddren Icelḥiyen neY Imẓabiyen, nekk ur fehhmeY ara.
Muḥend
Ala ! TamaziYt yiwet kan i yellan, aẓar yiwen. Γas akken nemxalaf tanṭeqt neY kra wawalen. Tigi, nekk walaY d lakul a tent-yefrun, ass-mi ar ad Yren warrac TamaziYt…
Muḥend U Yeḥya
Γas nemxalaf timeslayin ulac Yers. At wexxam ttemsefhamen gar-asen, at ssuq ttemsefhamen gar-asen… Wid akked tettsewwiqeḍ, tewwi-d fell-ak ad tfehmeḍ tameslayt-nnsen. Di ssuq mkul yiwen ad yewwet a k-ikellex s tmeslayt-ik. Ihi, ad yewwet akken a tt-yissin. Wigi n Japu, steqsan-ten yiwen wass, nnan-asen : « Anta tameslayt yifen akk tiyiḍ ? » Nitni nnan-as : « Tameslayt yifen akk tiyiḍ d tin ukliyan (= client) ! »
Akken tamaziYt ad telhu Yur-neY, ad telhu Yer wiyaḍ, ilaq ad yili wayen ara tezzenzeḍ, akk d wayen ara taYeḍ.
TIRA N TMAZIΓT-NNI : AZELMAḌ… NEΓ AYEFFUS ?…
ASALU
Ussan-agi di tmurt teḥma Yef temsalt n tira n tmaziYt ; ma yella a naru s tlaṭinit neY s taerabt neY s tfinaY. I kunwi acu tennam ?
Muḥend, ineggez-d.
Ala ! Ur Y-ttaddin ara tixeftett !
Muḥend U Yeḥya
Atan tesneṭqeḍ-d Muḥend. Tigi ur tent-izeggel ara… Nekk zemreY a d-iniY rreḥma Rebbi tewsee. Win yebYan ad yaru, ad yaru s wayen s-yehwan. Awi-d kan ad yexdem. S tlaṭinit neY s taerabt neY s wayen nniḍen…
Meẓyan
Wigi yeqqaren « ilaq akka ». Nitni ur xdimen tigert-nneY ‘si’ xedmen ! ttawin arrac-nneY Yer lḥebs, nekk walaY d asefcel kan i yaY-sefcalen : neY gubbren ayen nniḍen, ruḥ kečč wali dacu ?…
Muḥend
Ih ! Wigi yebYan a Y-d-gen afrag, akken kan yekkes cckal nniḍen, akken kan d-ldint tewwura n leḥbus, wigi d iedawen nniḍen ara nqabel s-ya Yer zdat. Ass-a ur nqebbel ara afrag nniḍen. DYa wigi yebYan bessif ad taru TmaziYt s Taerabt, d tasraft i Y-d-ttheggin…
APARTI N EEMMI ḤMED…
ASALU
I lbuṭ-agi i d-iteddun i tejmaet n l’A P N, amek twalam ?
Muḥend U Yeḥya
Atan yebYa a d-ibedd Eemmi Ḥmed ! Ad yuYal d adipiti.
Eemmi Ḥmed
Lxuf, ma yella s tidett ğehden at ičumar-agi ! Ma d afalan yemmut. S-yin wissen amek ?
Muḥend
Akken ihi ur tt-ttawin ara wigi, ilaq di tazwara ad ibeddel lqanun n lbuṭ. Ilaq daYen argaz ad ibuṭi i yiman-is, tameṭṭut ad tebuṭi i yiman-is. Ulac lewkala !… DaYen, ilaq ipartiyen-agi ‘les démocrates’, ad dduklen afus deg ufus. Akken daYen ad frunt temsalin n ddin d lpulitik, akken ad yili lğamae weḥdes, lamiri neY lwilaya weḥdes.
Meẓyan
Ussan-agi ad yili unejmaâ ula dagi di Paris, akken ad ssalin agraw ameqqran n « les démocrates ». Akken daYen ad ssutren ad ilin “les députés” i yeYriben. Amek akken s-qqaren i wegraw-agi a Muḥend ?
Eemmi Ḥmed
Lemmer i yaY-yehwi lewqam, tili di 1962 ara nebdu lebni, ibarağen, iberdan… maena widen i yaY-iḥekmen, nutni rran-tt i tukerḍa !…
Muḥend
Nessaram aparti-agi-nneY ad yezwir deg wayen ilaqen. A d-yelhu d tid n tidett, i lfayda n tmurt, mačči di tukerḍa !…
Muḥend U Yeḥya
Atan Muḥend isekcem-d aparti-ines. Iban ! Ula d Eemmi Ḥmed yesnulfa-s aparti-ines ; xas akken weḥdes kan i yella deg-s, maena llant deg-s tlata n “les tendances” !…
Zik Lalman ttarran iman-nnsen weeren aṭas. BYan ad ḥekmen akk ddunit. Asmi ččan tiYrit di 1945-nni, lhan-d d yiman-nnsen, ass-a bxir i llan.
CCUMAJ… IBERDAN AKK SEYXEN
Meẓyan
Ussan-agi truḥ akken yiwet terbaet akken a d-walin Lwali. Nnan-as ilaq ad Y-tekkseḍ ttberna-agi ; yernu fkan-as tabratt stenyan-tt azal 2 000 n yemdanen. Yenna-yasen Lwali : « Attan tebratt ideg stenyan ugar 12 000 yemdanen. » DYa ffYen-d at ičumar-nni…
Muḥend
Aaa wi !
D tagi i d « la démocratie ! »
Eemmi Ḥmed
Skud nessutur kan acu a Y-d-fken, ur nxeddem yiwet. Nekk Yur-i, ayen ara d-yessuffYen Lezzayer seg tesraft-agi ideg nella, d axeddim.
Meẓyan
Tidett kan, mkul yiwen deg webrid-is. Tenna-yas nnesxa yiwen wass i tqereatt n ccrab : « Atan tewwiḍ-iyi akk irgazen-iw ! » DYa terra-yas-d tqereett-nni tenna-yas : « Aha kan ! asmi eyiY deg-sen a m-ten-id-rreY ! »
Muḥend
Ihi, tilufa n tmurt-nneY, mačči d ddin, mačči d leğwamee neY tissit. Tilufa-nneY d iberdan, d aman, d lxedma akk d leqraya yelhan i tarwa-nneY… atan cumaj yečča tamurt, iberdan seyxen, imeẓyanen-nneY bYan ad nnejlin Yer tmura n medden ! “Incroyable” !…
ASALU
Tenniḍ-d tura kan a Muḥend U Yehya bxir i nella. Acḥal n twaYiyin i yaY-yuYen. Seg wass-mi tebda ddunit, tamurt-nneY ddaw uzaglu i tella.
Muḥend U Yeḥya
Ala ! Di littae i nella. Ilaq a tent-naY ugar. Zer kan aYyul, ma tqerreb-it-id tyaziṭ, Yas alamma d iḍarren-is, ur yettembiwil ara. Ma iqerreb-it-d weYyul am netta, xas s lbeed, dinna ad yebdu ad yettzenqir… Nekkni ihi akka.
ILES YELHA, ILES DIRI-T …
Muḥend
D awal qerriḥen. Maena ilaq-aY a d-naf amek ara nekkes taYennant-agi gar-aneY… am wakken i s-yenna Lewnis : « Γas deg wawal d atmaten, i tegmatt melmi. »…
Muḥend U Yeḥya
Ini-yi-d dYa amek ara tḥemleḍ win i tkerheḍ ?
Muḥend
Nezmer a d-naf amek !
Muḥend U Yeḥya
Ruḥ ini-yasen i temYarin-nni d lecyax-nni yettarun leḥruz a k-d-inin amek !
Muḥend
Ayen n diri akk d iles. Ilaq yal yiwen deg-neY ad iwessi Yer wayen yelhan. A nekkes nnḥas yellan gar-aneY. Akken daYen a d-neğğ lehna i tarwa-nneY.
Eemmi Ḥmed
Seg yiles i d-yettekk ddwa, i d-iteffeY waṭan.
Muḥend U Yeḥya
Iles-agi dYa ssefran fell-as yeqdimen. Yiwen wass yiwen wergaz yenna i mmi-s : « Ruḥ aY-iyi-d ayen akk yelhan di ssuq. » Mmi-s-nni yuY-as-d iles. Ass nniḍen yenna-yas : « Ruḥ aY-d ayen akk n diri di ssuq. » Mmi-s-nni yuY-as-d iles. DYa argaz-nni yewhem, isteqsa mmi-s-nni, yenna-yas : « D acu-t wagi ? » Mmi-s-nni yenna-yas : « Iles d ayen akk yelhan d ayen akk n diri di ddunit, nekkini ihi ufiY s-yin i d-itekk wayen yelhan, i d-itekk wayen n diri. »
ILAQ, ILAQ !…
Eemmi Ḥmed
Yiwen wass neqqim akka nettqessir. Mkul yiwen d acu yenna. Acemma kan iqerreb-d Dda Lḥusin Yer tmeẓẓuYt-iw, yenna-yi-d : « Twalaḍ wigi akk iheddren ?… Wa yenna-d kan azgen n wayen yessen, ma d wagi nniḍen, acḥal-aya deg yesserwat deg wayen ur yessin. »
Muḥend U Yeḥya
Ih ! Tzemreḍ ad temsefhameḍ d yiwen, ma yella deg-s cwiṭ n lefhama. Ma yella ulac, ulac amsefham.
Eemmi Ḥmed
Arebbi dYa mačči di lakul kan ; yebda deg wexxam, deg yimawlan…
Muḥend
Ula d lecyax ilaq ad neḍren Yer wayen yelhan..
Eemmi Ḥmed
yerna mxalafen medden akken ttrebbin dderya-nnsen. Llan widen i ten-ineḍren Yer wayen yelhan, llan wiyiḍ Yer wayen n diri.
SI PERTUF ET COMPAGNIE…
ASALU
Yella kra wejdid di tira umezgun ?
Muḥend U Yeḥya, yettaḍsa kan
Ayen…
Eemmi Ḥmed, igzem-as awal
Acḥal n tid yura, ama d aṭerğem ama d tira. Llant tid yettwassnen am “Si Pertuf”, neY “Am win yettrağun Rebbi”, xas llant tiyaḍ ur ttwassnent ara.
Muḥend U Yeḥya
Nxeddem kan ayen i wumi nezmer.
Eemmi Ḥmed
Di mkul ccYel, di tfellaḥt neY ayen nniḍen, ala ayen tzereeḍ ara tmegreḍ. CfiY ass-mi yebda ixeddem theâtre dagi di Paris. Ddeqs n warrac i yuraren, lemden Yur-s. Maena am akken qqaren, lxedma-yagi « i wudem Rebbi », neY “volontaria”’ Yur-s talast. Amezgun akken ad yennerni ilaq-as wemkan-is. Di Lezzayer ass-a atan tettwalim…
Ah ! Yiwen wass yella Dda Qasi ikerrez. Akken yelha wass, atan igenni yerwi-d ; Dda Qasi mazal-as kra iḍerfan, yebYa a ten-d-isellek. Abrid yefka-d Weḥsen, d lğar-is dinna, dYa yenna-yas : “WehmeY deg-k a Dda Qasi. Aql-ik tellexseḍ akk, arkasen-ik yuli-ten waluḍ, izgaren-ik s lḥif kan i teddun. Wellah ma tella lmizirya yugaren tagi. Yak mazal ussan n Rebbi ?
Yyan ! Bru-d i tyuga, kečč ad tesseḥmuḍ deg wejdar, yerna tella cwiṭ n lqahwa. Izgaren-ik ad sgunfun.“
Lmaena n teqsiṭ-agi, ccYel mačči deg yiwen wass kan. Rnu, yif win yesmuzguten, win iheddren.
Muḥend U Yeḥya
Asmi tefra di 1962-nni, nYil yella wayen i wumi nezmer. NYil nekkes lḥif ameqqran, a nebges i ccYel. NYil daYen nezleg kan iwsawen, ziY nuY-itent ikessar iwsawen. Nettxed akken ilaq.
Eemmi Ḥmed
Ala. Di tmura yakk n ddunit, llan wid yelhan llan wid n diri. Timura-yagi ur tent-nxulef ara. Ma yella d timsalin-agi n tmeslayt, dagi di Fransa, iḍelli kan ur k-d-isaḥ ara a d-temeslayeḍ s wawal n tebrutunt. Yella dYa wawal-nni “intirdi” tisusaf yakk d umeslay s tebruṭunt, i hakka ! Ma d tura, tabruṭunt-a atan a tt-sYarayen. Ihi, tilufa ferrunt, ma mačči ass-a, azekka. Tameslayt, d arraw-is i d ifadden-is.
SliY-as i yiwen akken yeqqar : « Ilaq a nexdem am warraw n Musa » ; ihi arraw-agi n Musa akkagi, ma yella di Marikan ad yuYal d amarikani, ma yella di Legliz, ad yuYal d aglizi ; maena netta ul-is dayem yekkat Yer tmurt-is, Yer lejdud-is, tameslayt-is akk d ddin-is. S waya i dduklen, begsen, Yas akken…
Muḥend U Yeḥya
Awal-agi-inek yesmekta-yi-d yiwet teqsiṭ. Tella yiwet taddart, imezdaY-is akk ḥercen. Deg wakken ttwassnen aṭas, ttasen-d Yur-sen si yal tamurt ad awin rray yelhan. Tikwal dYa teffYen Yef tuddar ferrun tilufa gar medden. Deg wakken ğğan taddart-nnsen, tamurt-nnsen tuYal tbuṛ. Ulac win ara ikerzen, ulac win ara d-yerren tiqit. Mi walan akken tawaYit yewten taddart-nnsen nutni, yiwen wass nejmaeen, nnan-as : « Tazzla-yagi Yef tmura ur nerbiḥ ara fell-as, a nerr iman-nneY d iYyal akken ur d-yettas yiwen Yur-neY i ferru n tlufa-nnsen. DYa xedmen akken. Dinna bnan lğamee bla ṭṭaq, ḍessen fell-asen at tuddar nniḍen. Yiwen wass daYen sendan ticekkarin akken ad jemeen iṭij i ccetwa…
Akken slan akk at tuddar nniḍen s wayen xeddmen wiyi, dYa uYalen ttasen-d ad ferrğen, ttserrifen dinna di taddart-nni. DYa at taddart-nni, qqimen di taddart-nnsen, rebḥen, srebḥen taddart-nnsen…
D ABRID ΓER BEΓDAD
ASALU
Acu twalam akka di temsalt-a n Leiraq. Sadam Ḥusin yeYleḍ neY ala ? (> anekcum n tmurt n Kwait)
Eemmi Ḥmed
Tinna ? Am win yetturaren tiddas. BYan ad yaYlay lpitrul, atan ufan-as-d amek. Ma ddaw tmurt ayen yellan gar tmura yiwen ur t-yeẓri. Nekk Yur-i ayen akk d-qqaren ijirnanen d timucuha !
Muḥend
Ala a Eemmi Ḥmed ! Tamurt ikecmen tamurt nniḍen terẓa lqanun, mačči d timucuha. Wagi d lbaṭel aberkan. DYa win iğehden ad yečč wayeḍ ? Sebba yebYun tella, tilisa n tmurt Yur-sent leqder. Ihi nekkni nezmer a d-naf sebba i yes a nekcem Yer Tunes neY Muritanya ? NniY-awen, tilisa d tilisa…
Eemmi Ḥmed
Tiyita-nni fkan i Maser di 1967, qqaren d udayen kan. Netta d Marikan i iseggmen lecYal. DYa tirYi-nni i sen-sserYen labyuwat di ddqiqa ! Am assen, am ass-a, d lecYal n Marikan akk wigi.
Muḥend
Di temsalin-agi mxalafen lecYal. Ulac akkin neY akka. Leiraq s tlisa-s, Lekwit s tlisa-s. Lezzayer s tlisa-s. Γas tajmaet n tmura yedduklen, l’ONU, ur texdim ara ayen ilaqen di temsalin-nni yecban Falisṭin, Lubnan neY AfYanistan ass-mi yekcem Rrus, ass-a texdem ayen ilaqen. Tbeddel liḥala segmi d-sersen lehna gar-asen. Marikan d Rrus, ur ttemgabaren ara. Ihi, lbaṭel yeḍran iḍelli, ur yettsamaḥ ara win n wass-a. lqanun yiwen i yellan !
Muḥend U Yeḥya
Lqanun, lqanun… Terbeḥ !
Awal d-yeṭṭef
Aomer OULAMARA
AYmis “ASALU” Yennayer 1991
source: imyura.net
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zho_Hant kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn sag_Latn kab_Latn ltz_Latn